CELEX: 62011CA0123
Language: sk
Date: 2013-02-21 00:00:00
Title: Vec C-123/11: Rozsudok Súdneho dvora (štvrtá komora) z  21. februára 2013 (návrh na začatie prejudiciálneho konania, ktorý podal Korkein hallinto-oikeus — Fínsko) — A Oy (Sloboda usadiť sa — Článok 49 ZFEÚ — Daňová právna úprava — Zlúčenie materskej spoločnosti so sídlom v členskom štáte s dcérskou spoločnosťou so sídlom v inom členskom štáte — Možnosť materskej spoločnosti odpočítať straty dcérskej spoločnosti vyplývajúce z jej činnosti — Vylúčenie vzťahujúce sa na dcérske spoločnosti nerezidentov)

20.4.2013   
            
            
               SK
            
            
               Úradný vestník Európskej únie
            
            
               C 114/9
            
         Rozsudok Súdneho dvora (štvrtá komora) z 21. februára 2013 (návrh na začatie prejudiciálneho konania, ktorý podal Korkein hallinto-oikeus — Fínsko) — A Oy
   (Vec C-123/11) (1)
   
   (Sloboda usadiť sa - Článok 49 ZFEÚ - Daňová právna úprava - Zlúčenie materskej spoločnosti so sídlom v členskom štáte s dcérskou spoločnosťou so sídlom v inom členskom štáte - Možnosť materskej spoločnosti odpočítať straty dcérskej spoločnosti vyplývajúce z jej činnosti - Vylúčenie vzťahujúce sa na dcérske spoločnosti nerezidentov)
   2013/C 114/10
   Jazyk konania: fínčina
   
      Vnútroštátny súd, ktorý podal návrh na začatie prejudiciálneho konania
   
   Korkein hallinto-oikeus
   
      Účastník konania pred vnútroštátnym súdom
   
   
      Žalobkyňa: A Oy
   
      Predmet veci
   
   Návrh na začatie prejudiciálneho konania — Korkein hallinto-oikeus — Výklad článkov 49 ZFEÚ a 54 ZFEÚ — Sloboda usadiť sa — Vnútroštátna daňová právna úprava — Zlúčenie materskej spoločnosti so sídlom v členskom štáte s dcérskou spoločnosťou, ktorá ukončila činnosť v inom členskom štáte — Odpočet strát vzniknutých zlúčenej spoločnosti z činností tejto spoločnosti v inom členskom štáte nadobúdajúcou spoločnosťou v členskom štáte jej sídla
   
      Výrok rozsudku
   
   
               1.
            
            
               Články 49 ZFEÚ a 54 ZFEÚ za okolností, o aké ide vo veci samej, nebránia vnútroštátnej úprave, ktorá nepripúšťa, aby si materská spoločnosť, ktorá sa zlúči s dcérskou spoločnosťou usadenou v inom členskom štáte, mohla zo svojho zdaniteľného zisku odpočítať straty, ktoré vznikli tejto dcérskej spoločnosti v zdaniteľných obdobiach pred zlúčením, hoci túto možnosť pripúšťa, ak ide o zlúčenie s dcérskou spoločnosťou rezidentom. Takáto právna úprava je však nezlučiteľná s právom Únie, ak materskej spoločnosti neumožňuje preukázať, že jej dcérska spoločnosť nerezident alebo tretia osoba vyčerpala všetky možnosti na zohľadnenie týchto strát v nasledujúcich zdaniteľných obdobiach v štáte, v ktorom je usadená.
            
         
               2.
            
            
               Pravidlá výpočtu strát dcérskej spoločnosti nerezidenta na účely ich zohľadnenia materskou spoločnosťou rezidentom v rámci transakcie, o akú ide vo veci samej, nemôžu predstavovať rozdielne zaobchádzanie v porovnaní s pravidlami výpočtu uplatniteľnými v prípade, ak by išlo o zlúčenie s dcérskou spoločnosťou rezidentom.
            
         
      (1)  Ú. v. EÚ C 145, 14.5.2011.